CELEX: C2005/019/68
Language: sk
Date: 2005-01-22 00:00:00
Title: Vec T-451/04: Žaloba na nečinnosť podaná dňa 18. novembra 2004: Mediocurso - Estabelecimento de Ensino Particular, S.A. proti Komisii Európskych spoločenstiev

22.1.2005   
            
            
               SK
            
            
               Úradný vestník Európskej únie
            
            
               C 19/32
            
         Žaloba na nečinnosť podaná dňa 18. novembra 2004: Mediocurso - Estabelecimento de Ensino Particular, S.A. proti Komisii Európskych spoločenstiev
   (Vec T-451/04)
   (2005/C 19/68)
   Jazyk konania: portugalčina
   Mediocurso - Estabelecimento de Ensino Particular, S.A., so sídlom v Lisabone (Portugalsko), v zastúpení: Carlos Botelho Moniz a Eduardo Maia Cadete, advokáti, ktorí si zvolili adresu na doručovanie v Luxemburgu, podal 18. novembra 2004 na Súd prvého stupňa Európskych spoločenstiev žalobu na nečinnosť proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               určil, že Komisia tým, že nepostupovala podľa článku 233 ES, si nesplnila povinnosť vykonať rozsudok Súdneho dvora Európskych spoločenstiev z 21. septembra 2000, Mediocurso/Komisia, C-462/98 P,
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobca zakladá svoju žalobu na skutočnosti, že Komisia neprijala opatrenia nevyhnutné na vyhovenie rozsudku Súdneho dvora z 21. septembra 2000 Mediocurso/Komisia, C-462//98 P.
   Napriek tomu, že Súdny dvor vydal uvedený rozsudok už pred viac ako 50 mesiacmi, Komisia neprijala opatrenia na jeho vykonanie, konkrétne rozhodnutie vo veci žiadostí žalobcu o vyplatenie kladného zostatku.
   Napriek tomu, že žalobca ju vyzval listom z 19. júla 2004, aby prijala kroky na vykonanie rozsudku, Komisia sa obmedzila na odpoveď listom z 31. augusta 2004, v ktorom uvádza, že jej oddelenia prijmú nové rozhodnutia v čo najkratších lehotách. Podľa žalobcu je táto odpoveď len predbežná a nepredstavuje opatrenie, ktorým sa vykonáva citovaný rozsudok.
   Komisia sa svojou nečinnosťou zdržala konania, čím porušila zmluvu v zmysle článku 232 ES, o čom môže Súdny dvor rozhodnúť v zmysle odseku 1 citovaného článku.
   Žaloba na neplatnosť, ktorou sa domáha určenia, že Komisia nevykonala rozsudok Súdneho dvora z 21. septembra 2000, C-462/98 P, týkajúci sa rozhodnutia o znížení poskytnutej finančnej pomoci z prostriedkov Európskeho sociálneho fondu na vzdelávacie činnosti.